Príloha č. 1 
Články nariadenia Rady (ES, Euratom) 2002/1605/ES z 25. júna 2002 o finančnom nariadení vzťahujúcom sa na všeobecný rozpočet Európskych spoločenstiev, ktoré sa aplikujú na Schengenský prechodný fond
a
nariadenia Komisie (ES, Euratom) 2002/2342/ES z 23. decembra 2002, ktoré stanovuje detailné pravidlá implementácie nariadenia Rady (ES, Euratom) 2002/1605/ES o finančnom nariadení vzťahujúcom sa na všeobecný rozpočet Európskych spoločenstiev

Nariadenie Rady (ES, Euratom) 2002/1605/ES z 25. júna 2002 o finančnom nariadení vzťahujúcom sa na všeobecný rozpočet Európskych spoločenstiev

Článok 12
Finančné prostriedky zahrnuté do rozpočtu sa po konečnom prijatí rozpočtu môžu viazať s účinnosťou od 1. januára okrem prípadov, keď je inak ustanovené v hlave I a hlave VI, časť dva.
Článok 14
1.Príjmové a platobné rozpočtové finančné prostriedky musia byť v rovnováhe.
2.Bez toho, aby bol dotknutý článok 46 (1) (4), Európske spoločenstvo a Európske spoločenstvo pre atómovú energiu, ako aj orgány zriadené týmito spoločenstvami, ako je uvedené v článku 185, nemôžu brať pôžičky.
Článok 15
1.Zostatok z každého finančného roku sa zahrnie do rozpočtu na nasledujúci finančný rok ako
príjem v prípade prebytku alebo ako platobné finančné prostriedky v prípade deficitu.
2.Odhady týchto príjmových alebo platobných finančných prostriedkov sa zahrnú do rozpočtu v priebehu postupu tvorby rozpočtu a do listu zmien a doplnkov, ktorý sa predkladá podľa článku 34. Vypracovávajú sa v súlade s nariadením Rady, ktorým sa vykonáva rozhodnutie o systéme vlastných zdrojov spoločenstiev.
3.Po vykázaní účtov za každý finančný rok sa každý nesúlad voči odhadom zahrnie do rozpočtu na nasledujúci finančný rok prostredníctvom opravného rozpočtu venovaného iba tomuto nesúladu. V takom prípade musí komisia predložiť predbežný návrh opravného rozpočtu do 15 dní po predložení predbežných účtov.
Článok 16
Rozpočet sa vytvára a predkladá v euro a účty sa vykazujú v euro.
Na účely toku hotovosti uvedené v článku 61 je však účtovník a v prípade zálohových účtov správcovia záloh, oprávnený vykonávať operácie v národných menách tak, ako je ustanovené v nariadení, ktorým sa ustanovujú pravidlá vykonávania tohto nariadenia, ďalej len „vykonávacie pravidlá“.

Článok 17
Celkové príjmy pokrývajú celkové platobné finančné prostriedky s výhradou článku 18. Všetky príjmy a výdavky sa zahrnú vcelku bez akýchkoľvek vzájomných úprav, s výhradou článku 20.
Článok 18
1.Na financovanie špecifických výdavkových položiek sa používajú tieto príjmové položky:
(a)	finančné príspevky od členských štátov na niektoré výskumné programy podľa nariadenia rady, ktorým sa vykonáva rozhodnutie o systéme vlastných zdrojov spoločenstiev;
(b)	úroky z vkladov a pokút ustanovených v nariadení o urýchlení a vysvetlení uplatňovania postupu v prípade nadmerného deficitu;
(c)	príjmy účelovo viazané na špecifický účel, ako je príjem z nadácií, subvencií, darov a odkazov v závetiach vrátane účelovo viazaných príjmov špecifických pre každú inštitúciu;
(d)	príspevky na činnosti spoločenstva od tretích krajín alebo rôznych orgánov;
(e)	príjmy od tretích strán vo forme tovaru, služieb alebo prác poskytnutých na ich žiadosť;
(f)	príjmy plynúce z vrátenia nesprávne vyplatených súm;
(g)	tržby z poskytovania tovaru, služieb a prác iným inštitúciám alebo orgánom vrátane náhrad, vrátených inými inštitúciami alebo orgánmi, za dávky súvisiace s poslaním zaplatené v ich mene;
(h)	prijaté splátky poistného;
(i)	príjmy z platieb spojených s prenájmom;
(j)	príjmy z predaja publikácií alebo filmov vrátane tých, ktoré sú zaznamenané na elektronickom médiu.
2.Aj uplatniteľný základný akt môže priradiť príjem, ktorý ustanovuje, k špecifickým výdavkovým položkám.
3.Rozpočet obsahuje riadky, v ktorých sa uvádzajú kategórie priradených príjmov uvedené v odsekoch 1 a 2 a  podľa možností sa v ňom vždy uvádza suma.
Článok 49 (1)
1.Predtým, než sa finančné prostriedky zahrnuté do rozpočtu môžu použiť na akúkoľvek činnosť spoločenstva, musí sa prijať základný akt. Podobne sa najprv musí prijať základný akt, kým sa môžu realizovať prevádzkové výdavky vyplývajúce z uplatňovania ustanovení hláv V a VI Zmluvy o Európskej únii (ďalej len „ZEÚ“).
Pri uplatňovaní Zmluvy o ES, Zmluvy o Euratome a hláv V a VI ZEÚ je „základným aktom“ akt sekundárnej legislatívy, ktorý tvorí právnu základňu pre činnosť spoločenstva alebo činnosť únie a pre realizáciu príslušných výdavkov zahrnutých do rozpočtu. Odporúčania a stanoviská nepredstavujú základné akty v zmysle tohto článku, ani rezolúcie, závery, deklarácie alebo iné akty, ktoré nemajú žiadne právne účinky.
Komisia zahrnie do vykonávacích pravidiel zoznam foriem, ktoré môžu mať základné akty prijaté podľa Zmluvy o ES a Zmluvy o Euratome, ako aj v príslušných oblastiach uplatňovania hláv V a VI ZEÚ.

Článok 53 (6)
1.Komisia realizuje rozpočet: 
(k)	centralizovane;
(l)	prostredníctvom znášaného alebo decentralizovaného hospodárenia; alebo
(m)	prostredníctvom spoločného hospodárenia s medzinárodnými organizáciami.
2.Keď komisia realizuje rozpočet centralizovane, realizačné úlohy vykonáva buď priamo prostredníctvom svojich odborov, alebo nepriamo v súlade s ustanoveniami článkov 54 až 57.
3.Keď komisia realizuje rozpočet prostredníctvom znášaného hospodárenia, realizačné úlohy sa delegujú na členské štáty v súlade s ustanoveniami hláv I a II, časť dva.
4.Keď komisia realizuje rozpočet prostredníctvom decentralizovaného hospodárenia, realizačné úlohy sú delegované na tretie krajiny v súlade s ustanoveniami hlavy IV, časť dva.
5.V prípadoch znášaného alebo decentralizovaného hospodárenia komisia kvôli zabezpečeniu využívania finančných prostriedkov v súlade s platnými pravidlami uplatňuje postupy vyrovnania účtov alebo mechanizmy finančnej korekcie, ktoré jej umožňujú niesť konečnú zodpovednosť za realizáciu rozpočtu v súlade s článkom 274 Zmluvy o ES a s článkom 179 Zmluvy o Euratome.
6.V prípadoch metód realizácie rozpočtu uvedených v odsekoch 3 a 4 členské štáty a tretie krajiny vykonávajú pravidelné kontroly, ktorými zabezpečujú, že akcie financované z rozpočtu spoločenstva sa realizujú správne.
Prijímajú vhodné opatrenia na predchádzanie porušovaniu pravidiel a podvodom a podľa potreby vznášajú žaloby s cieľom vymáhať nesprávne vyplatené finančné prostriedky.
7.Keď komisia realizuje rozpočet prostredníctvom spoločného hospodárenia, niektoré realizačné úlohy sú zverené medzinárodným organizáciám tak, ako je určené vo vykonávacích pravidlách.
Tieto organizácie uplatňujú vo svojich účtovníckych, auditovacích, kontrolných a obstarávacích postupoch normy, ktoré poskytujú záruky rovnocenné medzinárodne prijatým normám.
Článok 61
1.	Každá inštitúcia vymenuje účtovníka, ktorý v každej inštitúcii zodpovedá za:
(n)	správnu realizáciu platieb, výber príjmov a vymáhanie súm, ktoré sú pohľadávkami;
(o)	prípravu a vykazovanie účtov v súlade s hlavou VII;
(p)	vedenie účtov v súlade s hlavou VII;
(q)	ustanovenie pravidiel a metód účtovníctva a účtovnej osnovy v súlade s hlavou VII;
(r)	ustanovenie a potvrdzovanie platnosti systémov účtovníctva a podľa potreby potvrdzovanie platnosti systémov poskytovania alebo zdôvodňovania informácií o účtovníctve, ktoré ustanovil schvaľujúci úradník;
(s)	riadenie pokladne.
2.	Účtovník získava od schvaľujúcich úradníkov všetky informácie potrebné na tvorbu účtov, ktoré poskytujú pravdivý obraz o aktívach spoločenstiev a informácie o realizácii rozpočtu. Schvaľujúci úradníci ručia za spoľahlivosť týchto informácií.
3.	Účtovník je okrem prípadov, keď je v tomto nariadení ustanovené inak, sám splnomocnený spravovať peniaze a ostatné  aktíva. Zodpovedá za ich bezpečnú úschovu
Článok 164
1.Komisia môže na základe opatrení decentralizovaného hospodárenia rozhodnúť, že zverí riadenie niektorých akcií orgánom tretích krajín príjemcov, ak predtým zistila, že tretia krajina príjemca alebo tretie krajiny príjemcovia sú, pokiaľ ide o hospodárenie s finančnými prostriedkami spoločenstva, schopné úplne alebo čiastočne uplatňovať tieto kritériá podľa dohodnutého stupňa decentralizácie:
(t)	efektívne oddelenie povinností schvaľujúceho úradníka a účtovníka;
(u)	existencia efektívneho systému vnútornej kontroly operácií hospodárenia;
(v)	pokiaľ ide o projektovú podporu, postupy vykazovania samostatných účtov, ktorými sa preukazuje využívanie finančných prostriedkov spoločenstva, a pokiaľ ide o ostatné formy podpory, úradne potvrdený ročný výkaz pre oblasť príslušných výdavkov, ktorý sa dáva k dispozícii spoločenstvu;
(w)	existencia vnútroštátnej inštitúcie pre vykonávanie nezávislých externých auditov;
(x)	transparentné, nediskriminačné postupy obstarávania vylučujúce všetky konflikty záujmov.
2.Krajina príjemca sa musí zaviazať, že bude dodržiavať článok 53 (6).
Článok 166
1.Realizované akcie vedú k:
(y)	dohode o financovaní uzavretej medzi komisiou, ktorá koná v mene spoločenstiev a treťou krajinou príjemcom alebo tretími krajinami príjemcami alebo orgánmi, ktoré určili, ďalej len „príjemcovia“; alebo
(z)	zmluve alebo dohode o pridelení grantu s vnútroštátnymi alebo medzinárodnými orgánmi verejného sektora alebo fyzickými alebo súkromnými osobami zodpovednými za vykonávanie týchto akcií.  
V zmluvách alebo dohodách ustanovených v bodoch (a) a (b) tohto odseku sú ustanovené podmienky, za ktorých dodávateľ hospodári s externou pomocou.
2.Dohody o financovaní s tretími krajinami príjemcami uvedenými v odseku 1 (a) sa uzatvárajú najneskôr do 31. decembra roku n + 1, pričom n je rok, v ktorom vznikol rozpočtový záväzok. Individuálne zmluvy a dohody, ktorými sa realizujú tieto dohody o financovaní, sa uzatvárajú najneskôr do troch rokov po dni vzniku rozpočtového záväzku. Individuálne zmluvy a dohody týkajúce sa auditu a hodnotenia môžu byť uzavreté neskôr.

Nariadenie Komisie (ES, Euratom) 2002/2342/ES z 23. decembra 2002, ktoré stanovuje detailné pravidlá implementácie nariadenia Rady (ES, Euratom) 2002/1605/ES o finančnom nariadení vzťahujúcom sa na všeobecný rozpočet Európskych spoločenstiev

Článok 3
Rozsah predfinancovania, ktorý zostáva majetkom spoločenstiev
(Článok 5 ods. 4 Finančného nariadenia)

1. Predfinancovanie v zmysle článku 105 zostáva majetkom spoločenstiev, pokiaľ základný akt, v zmysle článku 49 ods. 1 Finančného nariadenia neustanovuje inak. Toto ustanovenie sa netýka predfinancovania vyplateného na základe kontraktu v zmysle článku 88 Finančného nariadenia alebo členským štátom, alebo na základe predvstupovej pomoci alebo záloh uvedených v článku 265. nebude sa uplatňovať na spoločné riadenie v zmysle článku 53 Finančného nariadenia.

Článok 7
Prepočítavací kurz medzi euro a ostatnými menami
(Článok 16 Finančného nariadenia)
1.	Bez toho, aby tým boli dotknuté osobitné ustanovenia vyplývajúce z uplatňovania odvetvových nariadení, prepočet medzi euro a ostatnými menami sa vykoná použitím denného kurzu euro uverejneného v edícii C Úradného vestníka Európskych spoločenstiev.
2.	Ak nebude pre danú menu uverejnený v Úradnom vestníku Európskych spoločenstiev žiadny denný kurz euro, tak Komisia bude používať účtovný kurz uvedený v odseku 3.
3.	Pre účely účtov uvedených v článku 132 a 137 Finančného nariadenia a podľa článku 213, prepočet medzi euro a ostatnými menami sa vykoná s použitím mesačného účtovného kurzu euro. Tento účtovný kurz stanoví Komisia na základe akéhokoľvek spoľahlivého zdroja informácií na základe kurzu v predposledný pracovný deň mesiaca predchádzajúceho mesiacu, pre ktorý bol kurz stanovený.

Článok 8
Kurz, ktorý sa má používať na prepočet medzi euro a ostatnými menami
(Článok 16 Finančného nariadenia)
1.	Bez toho, aby tým boli dotknuté osobitné ustanovenia vyplývajúce z uplatňovania odvetvových  nariadení kurz, ktorý sa má používať na prepočet medzi euro a ostatnými menami bude kurz platný v deň, keď schvaľujúci odbor vystavil platobný príkaz alebo príkaz na vymáhanie.
2.	V prípade zálohových účtov v euro, bude kurz, ktorý sa má používať stanovený dátumom platby zo strany banky.
3.	V prípade zálohových účtov v národných menách uvedených v článku 16 Finančného nariadenia, kurz, ktorý sa má používať bude kurz platný v mesiaci realizácie výdavkov z účtu záloh.
4.	V prípade výdavkov financovaných záručnou sekciou Európskeho poľnohospodárskeho a usmerňovacieho a záručného fondu (EAGGF), kurzom, ktorý sa použije pre mesiac „n“, vzhľadom, na ktorý takéto výdavky boli deklarované v súlade s článkom 3 nariadenia Komisie (ES)  96/296/ES bude kurz platný pre desiaty deň mesiaca „n+1“ alebo pre prvý predchádzajúci deň, pre ktorý bol kurz kótovaný.
Tento kurz sa bude používať aj pre príslušné zálohy uvedené v článkoch 4 a 5 nariadenia (ES) 96/296/ES.

Článok 105
Zaúčtovanie predfinancovania priebežných platieb
(Článok 81 Finančného nariadenia)

1. Cieľom predfinancovania je poskytnúť príjemcovi peňažné čiastky kryté šekmi. Môže byť rozdelené na niekoľko splátok.
2. Priebežná platba, ktorá môže byť opakovaná, je určená na náhradu výdavkov vzniknutých príjemcovi na základe výkazu výdavkov, keď akcia prebieha. Môže uhradiť predfinancovanie v celku alebo sčasti, bez toho, aby tým boli dotknuté ustanovenia základného aktu.
3. Vyrovnanie výdavku bude mať formu záverečnej platby, ktorá sa nemôže opakovať a vyrovná všetky predchádzajúce splátky alebo príkazu na vymáhanie.

Článok 234
Bankové účty
(Článok 166 Finančného nariadenia)
1. V prípade platieb v mene prijímacieho štátu sa otvoria účty vedené v euro vo finančnej inštitúcii v prijímajúcom štáte v mene Komisie alebo na základe spoločnej dohody, v mene príjemcu. Názvy týchto účtov musia umožniť identifikáciu daných zdrojov.
2. Účty uvedené v odseku 1 musia byť finančne dotované tak, aby spĺňali skutočné požiadavky na hotovosť. Prevody sa budú vykonávať v euro a v prípade potreby sa budú prepočítavať na menu prijímacieho štátu v čase splatnosti platieb, v súlade s článkami 7 a 8.